Jose F. Advincula

Jose Fuerte Advincula (født 30. mars 1952 i Dumalag i provinsen Capiz på Filippinene) er en filippinsk katolsk biskop, fra mars 2021 erkebiskop av Manila Capiz etter et tiår som erkebiskop av Capiz på Panay.

Liv og virke

Bakgrunn
Jose Advincula var sønn av Jose Firmalino Advincula og Carmen Falsis Fuerte. Han studerte ved St. Pius X Seminary High School i Roxas City og tok også prestestudiets grunnutdannelse i filosofi på asamme sted. Deretter studerte han teologi ved Santo Tomas University i Manila.

Prest
Han ble presteviet for erkebispedømmet Capiz den 14. april 1976 Han ble spiritual ved St. Pius X Seminary, og likeledes professor og studiedekan. Senere studerte han psykologui ved De La Salle University i Manila og så kirkerett ved University of Santo Tomas in Manila og ved Det pavelige universititet Angelicum i Roma, der han tok lisensiatgraden i kirkerett. 

Ved sin tilbakekomst til Filippinene arbeidet han ved presteseminaret i Vigan og ved regionalseminaret i Jaro i Iloilo City. I 1995 ble han rektor for  St. Pius X Seminary i Capiz; han arbeidet også i erkebispedømmetd kirkelige domstol. I 1999 ble han sogneprest for menigheten Santo Tomas de Vilanueva i Dao.

Biskop, erkebiskop
Han ble utnevnt til biskop av San Carlos den 25. juli 2001, og ble bispeviet 8. september 2001. Hovedkonsekrator var den pavelige nuntius til Filippinene, erkebiskop Antonio Franco; medkonsekratorer var erkebiskop Onesimo Cadiz Gordoncillo av Capiz, og erkebiskop Angel N. Lagdameo av Jaro.

Den 9. november 2011 eleverte pave Benedikt XVI ham til erkebiskop av Capiz etter erkebiskop Onesimo Cadiz Gordoncillo, som fratrådte av aldersgrunner.

Kardinal
Pave Frans kreerte ham til kardinalprest den 28. november 2020, med San Vigilio in Via Paolo Di Dono som tittelkirke. Frn 16. desember ble han gjort til medlem av Kongregasjonen for kleresiet.

Den 25. mars 2021 utnevnte pave Frans ham til erkebiskop av Manila.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio, O.P. (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo Di Pietro  (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Erkebiskop Antonio Franco (1937-) *1992
 Kardinal Jose F. Advincula

Referanser

Eksterne lenker
Archbishop Jose F. Advincula profile, catholic-hierarchy.org
Profile , cbcpnews.com

Personer fra Capiz
Filippinske katolske biskoper
Linjen Rebiba